b"\n_START_ARTICLE_\nAnomalia geoidal\n_START_PARAGRAPH_\nL'anomalia geoidal o tamb\xc3\xa9 coneguda com a  al\xc3\xa7ada geoidal , \xc3\xa9s la difer\xc3\xa8ncia existent entre l'altura del geoide en un determinat lloc d'un planeta i l'al\xc3\xa7ada esperable basant-se en un determinat el\xc2\xb7lipsoide de refer\xc3\xa8ncia a un determinat model de densitat planet\xc3\xa0ria de refer\xc3\xa8ncia, si aquesta \xc3\xa9s positiva, significa que el geoide est\xc3\xa0 situat a la part superior de l'el\xc2\xb7lipsoide amb la una magnitud especificada en metres, si \xc3\xa9s negativa aleshores el geoide es troba a la part inferior._NEWLINE_L'anomalia geoidal es mesura mitjan\xc3\xa7ant sat\xc3\xa8l\xc2\xb7lits observant amb precisi\xc3\xb3 les pertorbacions de la seva \xc3\xb2rbita. Tamb\xc3\xa9 es pot obtenir mitjan\xc3\xa7ant observacions gravim\xc3\xa8triques utilitzant el m\xc3\xa8tode de Stokes-Helmert, a m\xc3\xa9s d'altres m\xc3\xa8todes. Sol representar-se en forma de mapes i \xc3\xa9s expressada habitualment en metres. Mitjan\xc3\xa7ant el modelatge de l'anomalia geoidal, com amb l'anomalia gravitat\xc3\xb2ria \xc3\xa9s possible determinar la distribuci\xc3\xb3 de densitat a l'interior d'un planeta."